**Съгласно Приложение № 4**

**Към чл. 12, ал. 1, т.1, чл. 14 от Наредба № 2 от**

**09.11.2021 г.**

и **РЕГЛАМЕНТ (ЕС) № 596/2014 НА ЕВРОПЕЙСКИЯ ПАРЛАМЕНТ И НА СЪВЕТА**

*от 16 април 2014 година*

Съветът на директорите на “Арома” АД уведомява всички настоящи и бъдещи инвеститори, че представената информация в този документ е изготвена във връзка с изискванията на чл. 12, ал. 1, т. 1 от Наредба № 2 на КФН и представлява Приложение № 4 от горепосочения нормативен акт. В интерес на инвеститорите е да се запознаят с предоставената информация, междинния доклад за дейността на дружеството, както и допълнителната информация, съгласно чл. 12, ал. 1 т. 4 от Наредба № 2 на КФН преди да вземат решение да инвестират в ценните книжа на дружеството.

***Във връзка с изискванията на чл. 12, ал. 1, т. 2 от НАРЕДБА № 2 от 09.11.2021 г., с настоящото “Арома” АД уведомява всички настоящи и бъдещи инвеститори, че избраната от емитента информационна агенция, чрез която дружеството оповестява публично вътрешната информация е „Инвестор.бг“. По-долу е посочена електронна препратка към избраната информационна агенция, където е публикувана всяка периодична и вътрешна информация от дружеството:*** <https://www.investor.bg/bulletin/index/1/47/0/0/0/1/>

**ИНФОРМАЦИЯ ЗА ФАКТИТЕ И ОБСТОЯТЕЛСТВАТА,**

**НАСТЪПИЛИ ПРЕЗ ВТОРОТО ТРИМЕСЕЧИЕ НА 2024 ГОДИНА**

**„АРОМА“ АД**

1. **Промяна на лицата, упражняващи контрол върху дружеството.**

Не е налице промяна на лицата, упражняващи контрол върху дружеството.

**2. Откриване на производство по несъстоятелност за дружеството или за негово дъщерно дружество и всички съществени етапи, свързани с производството до обявяване на дружеството в несъстоятелност.**

Няма откриване на производство по несъстоятелност за дружеството или за негово дъщерно дружество.

**3. Сключване или изпълнение на съществени сделки.**

Не е налице сключване или изпълнение на съществени сделки.

**4. Решение за сключване, прекратяване и разваляне на договор за съвместно предприятие.**

Няма решение за сключване, прекратяване и разваляне на договор за съвместно предприятие.

**5. Промяна на одиторите на дружеството и причини за промяната.**

Не е налице промяна на одиторите на дружеството.

**6. Образуване или прекратяване на съдебно или арбитражно дело, отнасящо се до задължения или вземания на дружеството или негово дъщерно дружество, с цена на иска най-малко 10 на сто от собствения капитал на дружеството.**

Не е налице образуване или прекратяване на съдебно или арбитражно дело, отнасящо се до задължения или вземания на дружеството или негово дъщерно дружество, с цена на иска най- малко 10 на сто от собствения капитал на дружеството.

**7. Покупка, продажба или учреден залог на дялови участия в търговски дружества от емитента или негово дъщерно дружество.**

Не са налице покупки, продажби или учредени залози на дялови участия в търговски дружества от емитента или негово дъщерно дружество.

**8. Други обстоятелства, които дружеството счита, че биха могли да бъдат от значение за инвеститорите при вземането на решение да придобият, да продадат или да продължат да притежават публично предлагани ценни книжа.**

**1.8.1. Обявяване на печалбата на дружеството:**

За периода 01.01.2024 – 30.06.2024 г. “Арома” АД, гр. София отчита печалба преди данъци в размер на 1 857 хил. лв, съгласно междинен счетоводен отчет към II тримесечие.

**1.8.2. Разпределяне на паричен дивидент:**

Общото събрание на акционерите на „Арома“ АД, проведено на 27.06.2024 година взе решение за разпределение от чистата печалба за 2023 г. сума в размер на - 924 559,44 лева /деветстотин двадесет и четири хиляди петстотин петдесет и девет лева и четиридесет и четири стотинки/ за изплащане на дивиденти. Брутната сума на дивидента е 0.06 лв. на акция. Нетна сума на дивидента след приспадане на 5 % данък: 0.057 лв. на акция. Право да получат дивидент за 2023 година имат лицата, вписани в книгата на акционерите на дружеството към 11.07.2024 година, с изключение на акционера „Арома“ АД за притежаваните собствени акции.

През второ тримесечие на 2024 г. не са настъпили други обстоятелства по смисъла на Приложение 4, т. 1.8. от НАРЕДБА № 2 от 09.11.2021 г. за проспектите при публично предлагане и допускане до търговия на регулиран пазар на ценни книжа и за разкриването на информация.

***Димитър Луканов Луканов***

***(Изпълнителен Директор)***